ועדת הכנסת, כנסת 25, פרוטוקול מספר 77, 2023-08-13 00:00

משה רוט: שלום לכולם, אני מתכבד לפתוח את ישיבת ועדת הכנסת

משה רוט:  היום יום ראשון, כ"ו מנחם אב, התשפ"ג, 13 באוגוסט 2023

משה רוט:  הנושא הראשון: בחירת ממלא מקום ליושב-ראש הכנסת בעת היעדרו מהארץ

משה רוט:  בבקשה, מזכיר הכנסת

דן מרזוק: תודה רבה, אדוני היושב-ראש, יושב-ראש הכנסת עתיד לצאת מהארץ במועדים שונים במהלך פגרת הקיץ בתאריכים שמופיעים לפניכם

דן מרזוק:  למען הפרוטוקול אומר את התאריכים

דן מרזוק:       1

דן מרזוק:  מיום שני, כ"ז באב התשפ״ג -  14 באוגוסט 2023, ועד ליום שלישי, ה׳ באלול התשפ״ג - 22 באוגוסט 2023

דן מרזוק:      2

דן מרזוק: 	ממוצאי שבת, י״ז באלול התשפ״ג - 2 בספטמבר 2023, ועד ליום שלישי, י״ט באלול התשפ״ג - 5 בספטמבר 2023

דן מרזוק:      3

דן מרזוק: 	מיום שלישי, י״א בתשרי התשפ״ד - 26 בספטמבר 2023, ועד ליום שישי, י״ד בתשרי התשפ״ד - 29 בספטמבר 2023

דן מרזוק:      בהתאם להוראות סעיף 20א לחוק-יסוד: הכנסת, מבקש היושב-ראש, שוועדת הכנסת תאשר כי בעת היעדרו מהארץ, ימלא את מקומו סגן ליושב-ראש הכנסת, והוא מציע למנות כממלא מקומו את סגן יושב-ראש הכנסת, חבר הכנסת אוריאל בוסו

משה רוט: מישהו רוצה להתייחס? נעבור להצבעה

משה רוט:  מי בעד?             

משה רוט: אושר

משה רוט: פה אחד

משה רוט:  מאושר

משה רוט: הצעת חוק אמנת הבנק האסייני לפיתוח, התשפ"ג-2023

משה רוט:  יש המלצות

משה רוט:  ההמלצה של הלשכה המשפטית להעביר את זה לוועדת הכספים

משה רוט:  בבקשה התייחסות

משה רוט:       נעבור להצבעה

משה רוט:  מי בעד להעביר לוועדת הכספים?         

משה רוט: אושר

משה רוט: אושר פה אחד

משה רוט: << נושא >> הצעת חוק לתיקון פקודת העיריות (צדק חלוקתי בכל הרשויות המתוקצבות במדינת ישראל), התשפ"ג-2023, פ/3349/25 << נושא >>                    

משה רוט: נעבור לנושא הבא: הצעת חוק לתיקון פקודת העיריות (צדק חלוקתי בכל הרשויות המתוקצבות במדינת ישראל), התשפ"ג-2022, של שני חברי כנסת – יונתן מישרקי, מספרה 3349/25

ארבל אסטרחן: פקודת העיריות נדונה בוועדת הפנים

ארבל אסטרחן:  לא רק זה, אלא ששתי ההצעות האלה הן הצעות פרטיות שהוצמדו להצעה פרטית נוספת שהייתה במליאה בקריאה הראשונה, והיא הוכנה בוועדת הפנים, וחוזרת לוועדת הפנים

ארבל אסטרחן:  ולכן, הן צריכות ללכת ביחד, והוועדה תמזג אותן

משה טור פז: אני רוצה להתייחס, אדוני היושב-ראש, אני חייב לומר ההצעה הזו, יש ביטוי שאומר – הצדק או השטן נמצא בפרטים הקטנים

משה טור פז:  הצעת החוק הזו יש לה פוטנציאל להיות הצעה טובה, חברי, חבר הכנסת מישרקי העלה אותה, וגם חבר הכנסת בוסו

משה טור פז:  יחד עם זאת, היא גם הצעה שיכולה להיות רעה מאוד

משה טור פז:  הרעיון שבו בעצם המימון של רשויות מסוימות בישראל יהיה באמצעות רשויות אחרות, יש בו הרבה מאוד בעיות

משה טור פז:  שיטת המס שלנו עד היום, עד החוק הזה עובדת אחרת

משה רוט: בגלל זה מעבירים את זה לוועדה

משה טור פז: אני רוצה להתייחס

משה רוט: אני מסכים איתך שיש מקום לדון

משה טור פז: זה משליך על הדרך שבה אני מתייחס בהבאה לוועדה

משה טור פז:  אני שוב אומר, שיטת המס של ישראל עד היום בעצם אמרה כשאנחנו רוצים לעזור לרשות מקומית או לחילופין לקחת ממנה יותר, כול ההתדיינות היא באמצעות השלטון המרכזי

משה טור פז:       מה שההצעה הזאת עלולה לעשות, ושוב, זה נמצא בפרטים היא לייצר מצב של רשות מול רשות

משה טור פז:  רשות מול רשות זה דבר שעד היום לא התקיים בישראל, למעט, בנושא ועדת גבולות וגם הוא חידוש שאני בעדו, אבל כאמור הדרך של הביצוע הוא הבעייתי

משה טור פז:  הרעיון שבה רשות עשירה, במרכאות, מממנת רשות ענייה בישראל, הוא רעיון לא פשוט, ואכן, שמענו פה בוועדה בדיונים שהתקיימו על החוק הזה לא מעט התנגדויות אולי בעיקר מטעם שאמרו חלק מהרשויות – אני, למשל, רשות ענייה עם אזרחים עשירים, כולנו מכירים את המציאות הזו, אני רשות שמצליחה בצעדים קשים לגבות הרבה ארנונה מהתושבים שלי, או יצרתי ארנונה עסקית, ונכון שאתם באים ואומרים לי שהצעת החוק אומרת רק מכאן ואילך, לא בדיעבד, אבל אתה משנה לי את כל התמהיל של איך אני אעבוד מכאן ואילך

משה טור פז:  בוא נזכור שיש עוד חודשיים וחצי בחירות לרשויות המקומיות מכל האירוע הזה גם מתערבב שלא ברצוננו, זה לא היה חייב להיות כך, אבל יצא ככה

משה טור פז:  אני מוסיף ואומר כאן, שלהצעת החוק הזו יכולות להיות השלכות מרחיקות לכת על הדרך שבה ינהלו רשויות מקומיות את התכנון שלהן

משה טור פז:  כי יכולה רשות מקומית, וזה נשמע אבסורד, אבל לבוא ולומר – לא משתלם לי החל מהיום לבנות אזורי תעשייה, מה שעד היום אנחנו כמדינה מאוד עודדנו אותם לטובת ארנונה עסקית, כי מכאן ואילך הדלתה שתגיע תלך למישהו אחר

משה טור פז:  ועוד אבסורדים – כשאתה משנה את תנאי המשחק, להבדיל, זה מה שאנחנו רואים עם הרפורמה המשפטית, אתה משנה את תנאי המשחק, הכול משתנה

משה טור פז:  וחלק מהדברים שכל הנחות המוצא היו עד היום מסוימות משתנות

משה רוט: אני רוצה שחבר הכנסת התייחס לגופו של עניין

משה רוט:  הדיון פה הוא לגבי לאיזו ועדה להעביר

משה רוט:  בואו נהיה ממוקדים

משה רוט:  אבל הנושא הזה של דיונים, קודם כל, זה לא דבר חדש

משה רוט:  כל הנושא הזה של החלפות שטחים בין עיריות, כבר היו דברים מעולם ומחפשים איזושהי יעילות

משה רוט:  אבל עוד פעם, אני חוזר לנקודה הראשונה

משה רוט:  אני לא רוצה להיכנס לדיון לגופו של עניין

משה רוט:  אני לא שומע ממך התנגדות להעביר את זה לוועדה

משה טור פז: קודם כל הטכני הוא חלק גדול ממה שאנחנו עושים פה בכנסת

משה טור פז:  כלומר, המהות שלנו נקבעת

משה רוט: מסכים

משה רוט:  השאלה איפה, באיזה שולחן?     

משה טור פז: היות וחבריי כאן יושבים מסיעת ש"ס, אני רוצה להביא פה דוגמה למקרה שבו אנחנו, הכנסת, עשינו פאול, הוא לא היה פאול טכני, פאול מהותי, אבל אנחנו משלמים אותו עד היום מתחום שהוא קרוב לליבי, והוא גם תחום המומחיות שלי, זה תחום החינוך

משה טור פז:  חבר הכנסת היום שר הרווחה יעקב מרגי, הוביל את ועדת החינוך במשך תקופה לא קצרה בדיונים על נושא החינוך המיוחד

משה טור פז:  הדרך לגיהינום רצופה כוונות טובות, והדיון היה איך משלבים את ילדי החינוך המיוחד בחינוך הרגיל

משה טור פז:  התקיימו עשרות דיונים בוועדת החינוך, נעשה תיקון לחוק החינוך המיוחד

משה טור פז:  אנחנו נמצאים בסך הכול חמש שנים אחרי הדיונים האלה, הם התקיימו ב-2018, 2019

משה טור פז:  כשאני הגעתי ב-2020, 2021, מרגי אמר - יש פה תיקוני כיוון, ואני עוד לא בטוח מה ואם עשינו נכון או לא

משה טור פז:       אנחנו היום מצטערים על התיקון הזה

משה טור פז:  לקחנו את פנינת החינוך המיוחד, ובמילים עדינות החרבנו אותה על תיקוני חקיקה שעשינו כאן לכנסת

משה טור פז:  עכשיו, למה אני אומר את זה? כי תחום הארנונה, ובמיוחד הארנונה העסקית הוא תחום מאוד עדין

משה טור פז:  אני רוצה לוודא שהוועדה שמקבלת את האחריות על הכנת החוק הזה - אני אומר שוב, אני לא בטוח שהוא חוק טוב, יכול להיות שהוא מיותר

משה טור פז:  אבל גם אם נגיד הוא ייחקק, אז שפרוצדורה ראויה, כי תהיה פרוצדורה ראויה

משה טור פז:  יינתנו מספיק דיונים ענייניים, לא כוחניים לגופו של עניין, ותידון השאלה האם אנחנו עושים פה מהלך נכון היא קריטית

משה טור פז:       סליחה, אני מביא דוגמה

משה טור פז:  הבוקר היה אמור להיות דיון בוועדת חוקה על מה שנקרא חוק הרבנים, שגם, שוב, חברי חתום עליו, בעיניי, חוק גרוע בתצורתו הנוכחית

משה טור פז:  שוב, במצבים מסוימים, אותו חוק יכול להיות חוק טוב

משה טור פז:  כרגע, בעיניי חוק גרוע שיגרום נזק יותר מתועלת

משה טור פז:        הוועדה היא הממלכה בה דנים בפרטים

משה טור פז:  עכשיו, בוועדת חוקה כיום לא מתקיים דיון רציני מספיק לטעמי, כמו שלא התקיים דיון רציני מספיק בעילת הסבירות

משה טור פז:  ולכן השאלה באיזו ועדה זה ידון, והאם יו"ר הוועדה ידון בה בתהליך ראוי, בנפש חפצה, היא קריטית בעיניי להצלחה

משה רוט: אני מסכים עם כל מילה שאמרת, בפרט, לסייפא

משה רוט:  אני מכיר את יושב-ראש הוועדה שאני רוצה להמליץ להעביר אליו, לא אני, אלא לגופו של עניין

משה רוט:  יש לו ניסיון רב בתחום המוניציפלי, ולכן, אני מסכים, דווקא להיפך

משה רוט:  כל מה שאמרת מדבר אל ליבי, כי אני מאמין שצריך לרדת לקטנות, אשרי האדם המפחד תמיד, זו בדיוק הנקודה לחשוב קדימה ולראות מה יכולות להיות ההשלכות של העניין

משה רוט:  אני חושב שכל הצעת החוק הזו, לא רק זה, כל חוק, אין לי התנגדות, אבל זו בדיוק הסיבה שאנחנו רוצים להעביר את זה לוועדה המתאימה

משה רוט:       בבקשה, חבר הכנסת מישרקי

יונתן מישרקי: חברי, חבר הכנסת טור פז, זה לא חדש

יונתן מישרקי:  ועדות גיאוגרפיות במשך שנים רבות מקיימות את העבודה שלהן בחלוקת הכנסות וגבולות ושטחים, זה לא נושא חדש

יונתן מישרקי:  ועדות מקצועיות לחלוטין, ללא ערבוב פוליטי כזה או אחר

יונתן מישרקי:  זו נקודה אחת

יונתן מישרקי:  דבר שני, מדובר פה בסך הכול על מנדט שיהיה לוועדה אפשרות לדון, לא קבלת החלטה כרגע על העברה של כסף מרשות X ל-Y

יונתן מישרקי:  מדובר פה במנדט שהשר יוכל לתת מנדט לוועדה לדון

יונתן מישרקי:       אנחנו מדברים פה באירוע שהוא מתבקש, כי אזורי התעשייה האלה שאנחנו מדברים עליהם ניזונים בדרך כלל כלכלית גם מאותם תושבים שנמצאים בערים סמוכות שהן מפרנסות ומכלכלות אותם אזורי תעשייה, ומין הצדק הטבעי, ומין הצדק החלוקתי יהיה שאותה רשות גם כן תוכל להכניס כסף מאותו אזור תעשייה פעיל, כאשר אין ביכולתם להקים אזורי תעשייה

יונתן מישרקי:  יש המון רשויות

משה טור פז: עם 90% מדבריך אני מסכים

משה טור פז:  רק פתחת ואמרת – זה לא פוליטי

משה טור פז:  זה הכול פוליטי

משה טור פז:  אנחנו בממלכת הפוליטי

משה טור פז:  המקום הזה הוא פוליטי

משה טור פז:  קשה להיתמם עם זה שהוא פוליטי

משה רוט: אני מסכים עם שניכם

משה רוט:  זה מעניין

יונתן מישרקי: אני מגיע ממשרד הפנים

יונתן מישרקי:  אני שנים רבות הייתי בלשכתו של השר דרעי, ואני יודע איך הדברים עובדים

יונתן מישרקי:  הוועדות האלה נטולות החלטות פוליטיות

יונתן מישרקי:  יושבים שם נציגי הרשויות המקומיות, יושבים שם נציגי ציבור

יונתן מישרקי:  יושבים שם נציגי היועץ המשפטי, כל הרובד, זה גם לא החלטות שמתקבלות בהינף יד

יונתן מישרקי:  שומעים את כולם ויש פרוטוקולים

משה רוט: אני חושב שאתה מקדים את המאוחר

יונתן מישרקי: דרך אגב, זה חוק שכבר עבר בקריאה ראשונה בכנסות קודמות

יונתן מישרקי:  ולכן, אנחנו מבקשים להעביר לוועדת הפנים, כדי ששם נדון ונשמע את מה שיש לך לומר

יונתן מישרקי:  דרך אגב, אם  ישנם סייגים כאלה ואחרים, אתה תוכל להגיד אותם

משה טור פז: דרך אגב, היה פה מרכז השלטון המקומי, שהוא לא שייך לצד הפוליטי - - -   

משה רוט: חבר הכנסת מישרקי, אני חושב שאתה לא חולק עליו, והוא לא חולק עליך

משה רוט:  שניכם אומרים אותו דבר

משה רוט:  אתה אומר שיש מקום לדון וצריך לדון

משה רוט:  הוא אומר שיש מקום וצריך לדון

משה רוט:  אשר על כן, אנחנו מציעים עכשיו להעביר לוועדת הפנים

משה טור פז: יש לי גם הצעה

משה טור פז:  אני מציע שנשמע את חברתי שרון ניר

משה טור פז:  ואז אני אציע

שרון ניר: אני רוצה כמובן להמשיך את הקו של חברי שהציג פה בהתייחסות קונקרטית לעיקרון הצדק החלוקתי שמובא פה, ולומר, כשבסוף, כשמסתכלים על איזשהו עידוד לכיוון יצרנות, ולכיוון עסקי, הרעיון שלנו הוא באמת לעודד את כל הרשויות המקומיות לייצר מנגנוניים שמייצרים להם בסופו של יום גופים יצרניים, וכן, גופים שניתן לגבות מהם גם ארנונה עסקית כדי להצמיח את הרשות

שרון ניר:  אחת, שהופכים את זה לאיזשהו - - - של צדק חלוקתי, אז העיקרון הזה והרעיון הזה, הוא משלל מכל יסוד את היכולת לתמרץ, ובעצם, הופך את התמרוץ לתמרוץ שלילי

משה רוט: אבל יש גם איזון בדבר הזה

משה רוט:  זו בדיוק הסיבה שצריכים לדון בוועדה

שרון ניר: באמת, התכנסנו פה בתקופה שהיא בין המושבים, ואין לי ספק שיש דברים חשובים לעשות

שרון ניר:  אגב, אני חושבת שיותר חשוב לדון בהשלכות ההרסניות של חוק הגיוס, לדוגמה, בביטחון מדינת ישראל, ולא באיך אנחנו לוקחים עכשיו, ומעבירים מצד אחד

שרון ניר:  במקום לייצר יצרנות, צמיחה, תעסוקה ורצון באמת לעודד רשויות מקומיות שהן לא יצרניות, להפוך אותן להיות יצרניות – אנחנו מייצרים פה איזשהו סוג של עולם שמעודד חוסר יצרנות, וחוסר שאפתנות, וחוסר מוביליות במקום יצרני

משה רוט: אנחנו מדברים בכאילו

משה רוט:  אבל זה גם לא המקום לדון

שרון ניר: זה ממש לא כאילו

שרון ניר:  ניקח לדוגמה העיר שאני מגיעה ממנה

שרון ניר:  ואם אתה מגיע למשרד הפנים, זה מאוד ענייני, זה מאוד לא סיסמאות, זה תמריץ חיובי

שרון ניר:  ראשי רשויות שמבינים שמחר בבוקר הם יכולים לקחת את הארנונה ולתרגם אותה עכשיו לסל שירותים נוסף בתוך העיר שלהם, מבינים שאותו שקל שהם מקבלים כתוצאה מארנונה עסקית ישרת את האנשים שלהם, יש להם דרייב להגדיל את היקף המקומות היצרניים

שרון ניר:  ואם הם מבינים שזה פשוט נכנס לאיזשהו בריכה אחת גדולה, אז איפה הדרייב? איפה המקום שאנחנו לוקחים את זה באמת ליצרנות? זה בדיוק בעיניי תמריץ שלילי ומסוכן ואנטי יצרני

משה טור פז: חבר הכנסת רוט, אני רוצה להסביר

משה טור פז:  אתה, אני יודע, מבין לא מעט בכלכלה

משה טור פז:  במערכת המיסוי בישראל יש מדרגות מס, ואנחנו יודעים שלא כדאי להגדיל את המדרגות עד בלי סוף, כי מהרגע שאתה מביא רמה מסוימת של גביית כספים – באותו רגע, האנשים עובדים פחות, או מעלימים יותר וכו'

משה טור פז:  מה שקרה עד היום ברשויות המקומיות, שהשיטה של הממשלה הייתה כזו, שהממשלה עבדה מול רשות מקומית ואמרה לה תקשיבי, תתפתחי, תתפתחי, החשבון שלך זה איתי

משה טור פז:  כמו שאנחנו עובדים בין אזרחים, כך אנחנו עובדים עם רשויות

משה רוט: מאוד חשוב מה שאתה אומר, אבל זה לא המקום הנכון

משה טור פז: אם אנחנו עכשיו נגיד, משה רוט, אתה משלם את המס שלך, אבל אתה לא משלם את המס שלך למדינה, אתה משלם את המס שלך לארז מלול, כי ארז מלול כרגע מרוויח פחות ממך, נגיד, ואתה ישירות את הכסף ממך אנחנו מעבירים לארז או ההיפך, כן, שלא תתפסו אותי בדוגמה

משה טור פז:  מה אתה גורם בעצם? המדינה עושה את אותו שקל, זה מה שאנחנו עושים כרגע בחוק הזה

משה רוט: אני מכיר את הטיעון הזה

משה רוט:  הטיעון הזה הוא אמיתי, השאלה היא אם זה נכון

משה רוט:  אבל זה לא השולחן הנכון

משה רוט:  הטיעון אמיתי אבל זה לא נוגע לנושא

משה רוט:  יש הבדל גדול בין הרשות לבין האדם הפרטי

משה רוט:  על הרשות אנחנו כן מחייבים לעשות דברים על-פי מנגנון מסוים, כי הצדק פה הוא יותר חשוב למדינה, וממילא צריך לאזן בין הדברים

משה רוט:  אני שמעתי את הטיעונים חברים

משה טור פז: אני שואל למה לא להעביר את זה לוועדת הכספים ואני אסביר

משה רוט: אגיד לך למה כן

משה טור פז: השאלה אם זה דיון מס או דיון רשויות

משה טור פז:  אני טוען שזה גם וגם

משה טור פז:  ולכן, היות והאנלוגיה היא אדם לאדם, אני מפחד שכמו שאם היינו גובים משרון ניר כסף, ומעבירים אותו ל"קינלי", זה היה אדם לאדם זאב

משה טור פז:  אנחנו עכשיו עושים רשות לרשות זאב, ובעצם, לוקחים כסף מהרשות של שרון ניר, ומעבירים אותה לרשות של קינלי, כשבעצם מי שצריך לקחת פה אחריות כמו באדם הפרטי זו המדינה

משה טור פז:  ולכן, את הדיון הזה צריך לנהל משה גפני בכובעו כיו"ר ועדת הכספים, ולא יעקב אשר בכובעו כיו"ר ועדת הפנים, כי הדיון הזה הוא לא רק דיון בין ראשותי, שזה חמור בפני עצמו, זה גם דיון כלכלי

שרון ניר: אלה השלכות כלכליות

משה טור פז: ולפחות אולי ועדה משותפת

משה רוט: קודם כל, אני בטוח שהבת שלך רווחה נחת וגאווה לראות את אבא שלה מדבר ככה עכשיו

משה רוט:  אני רואה שכולה מחוייכת לראות את אבא ככה נלחם כארי וזה יפה מאוד ומרשים מאוד

משה רוט:  היה שווה כל הדיון רק בשביל זה

משה טור פז: יונתן, תתייחס בבקשה לדבריי על רשות לרשות – זאב, ועל הדוגמה של החינוך המיוחד שאתה יודע

משה טור פז:  הרשות לרשות זאב, זו דוגמה איך הרסנו משהו טוב

יונתן מישרקי: יש הרבה מאוד דוגמאות במהלך ההיסטוריה של הכנסת שנעשו דברים שאחר-כך הצטערו עליהם, וזה לא קשור באיזה ממשלות

משה טור פז: זה הממשלות שלנו

שרון ניר: לא, אבל אולי אנחנו באמת יכולים לקבל פה החלטה שניקח את זה לכיוון כלכלי

יונתן מישרקי: הנושא הזה של חלוקת הכנסות ושטחים ברשויות מקומיות, נמצא תחת אחריות של משרד הפנים

יונתן מישרקי:  זה נמצא במשרד הפנים, כי משרד הפנים הוא זה שמתכלל את העולם של רשויות מקומיות באשר להכנסות וההוצאות של המשרד, עובדה שהוא נותן להם מענקי איזון, ומענקים נוספים במהלך שנה כדי לאזן אותם

יונתן מישרקי:  הכי טבעי בעולם והכי נכון בעולם, והכי חכם והכי צודק – שוועדת הפנים שדנה בכל הנושאים שקשורים למשרד הפנים, בין היתר גם בהכנסות לרשויות המקומיות ובהוצאות לרשויות המקומיות, תדון גם בסעיפי החוק

משה רוט: בהשלכות הרוחביות, שם בעיקר הנקודה

משה רוט:  ההשלכות

משה רוט:  לכן אני אישית רוצה שזה יעבור לוועדת הפנים, כי הם יכולים לראות את הדברים בצורה רוחבית, בוודאי גם הנושא של רשות מול רשות

משה רוט:  לכן אני מבקש לעבור להצבעה

משה טור פז: אז למה החוק הזה קודם על ידי שר האוצר ולא על-ידי שר הפנים? הרי החוק הזה מובל על-ידי סמוטריץ', לא על-ידי משה ארבל, או לפניו דרעי

יונתן מישרקי: החוק הזה קודם לפני כן על-ידי חבר הכנסת מלכיאלי באופן פרטי, ועכשיו - - -      

משה טור פז: כן

משה טור פז:  אבל ממשלתית, ממשלת ישראל מובילה את זה כמהלך כלכלי

משה רוט: באמת, יש פה מהלך כלכלי

משה רוט:  אין ספק שיש פה מהלך כלכלי

שרון ניר: יש פה מהלך אנטי כלכלי

משה רוט: רבותיי

משה רוט:  נעבור להצבעה

משה רוט:  מי בעד להעביר לוועדת הפנים את שתי הצעות החוק?         

משה רוט: אושר

משה רוט: 5 בעד – רוב

משה רוט:  נגד – 2

משה טור פז: ואני רוצה רק שתזכרו את המילים שלי, שלא יהיה פה אדם לאדם זאב, רשות לרשות זאב, זו הסכנה של החוק הזה, חבר הכנסת רוט

יונתן מישרקי: זה קיים כבר היום

משה טור פז: לא

משה טור פז:  זה הרבה יותר גרוע

משה רוט: שתי הצעות החוק יעברו לוועדת הפנים

משה רוט:  תודה רבה

משה רוט:       הישיבה נעולה

משה רוט: אני מתכבד לפתוח את הישיבה על הרביזיה, על החוקים האלה

משה רוט:  שתי הצעות חוק לתיקון פקודת העיריות (צדק חלוקתי בכל הרשויות המתוקצבות במדינת ישראל), התשפ"ג-2022, פ/454/25  ו-3349/25

משה רוט:  אני מוותר על ההנמקה של הרביזיה

משה רוט:  נעבור להצבעה

משה רוט:  מי בעד הרביזיה? מי נגד?             

משה רוט: לא אושר

משה רוט: בעד - מיעוט

משה רוט:  נגד - רוב

משה רוט:  הרביזיה נדחתה

משה רוט:  תודה רבה

משה רוט:  הישיבה נעולה